Odontolabis imperialis

Odontolabis imperialis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor (hannen 38-69 millimeter), kraftig, blankt svart hjortebille. Hannen har stort hode og forstørrede kjever, men formen på disse kan variere mye. Hos denne arten er kjevene gjerne slanke og krumme, mer eller mindre sagtakkede og ellers med varierende tenner. Hodet har en liten tann bak fasettøynene. Pronotum er rundet innsnevret bakerst bak en utstående tann. Dekkvingene er svært blanke, noe hvelvede, bredest bak roten. På beina er lårene røde bortsett fra ytterst. Hunnen er bredere og svært blank, uten forstørrede kjever, hodet med et rundet utskudd under fasettøynene.

Levevis 
Larvene utvikler seg i råtne trestammer.

Utbredelse 
Arten hare en relativt begrenset utbredelse på det nordlige Borneo og den nærliggende øya Palawan.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Odontolabis Hope, 1842 – 44 arter
 Odontolabis imperialis Möllenkamp, 1904
 Odontolabis imperialis imperialis Möllenkamp, 1904 - Borneo: Sarawak og Sabah
 Odontolabis imperialis komorii Nagai & Tsukamoto, 2002 - Palawan

Kilder 
 Oversikt over artene

Eksterne lenker 
 Bildegalleri over artene, foto: Benjamin Harink
 Bildegalleri
 
 

Hjortebiller
Borneos insekter
Filippinenes insekter
Biller formelt beskrevet i 1904
Dyr formelt beskrevet av Wilhelm Möllenkamp